Sabiedrības virzīta vietējā attīstība 2023.-2027. gadam

Apstiprināts Madonas novada fonda
padomes sēdē 02.11.2022.,
protokols Nr. 2
Sabiedrības virzītas vietējās attīstības stratēģijas īstenošanas 
NOLIKUMS

1. VISPĀRĪGIE NOTEIKUMI

1.1 Nolikums nosaka sabiedrības virzītas vietējā attīstības stratēģijas (turpmāk tekstā „Stratēģija”) īstenošanas, atklāto projektu iesniegumu iesniegšanas kārtu izsludināšanas, vērtēšanas un projektu uzraudzības kārtību Madonas novada fonda (turpmāk tekstā „Fonds”) teritorijā. 

1.2 Stratēģijas darbības teritorija ir Madonas un Varakļānu novads.
1.3 Sabiedrības virzītas vietējās attīstības stratēģija (SVVA stratēģija) tiek īstenota atbilstoši Kopējās Lauksaimniecības politikas stratēģiskā plāna 2023.–2027. gadam intervences “Darbību īstenošana saskaņā ar vietējās attīstības stratēģiju, tostarp sadarbības aktivitātes un to sagatavošanu” normatīvajiem aktiem.
2. STRATĒĢIJAS ĪSTENOŠANAS STRUKTŪRA
1.1. Lēmējinstitūcija ir Fonda padome, kas
1.1.1. pieņem lēmumus par SVVA stratēģiju;
1.1.2. no sava vidus apstiprina Vērtēšanas komisiju, kas pieņem lēmumu par projekta iesnieguma atbilstību Stratēģijai; 

1.1.3. apstiprina personas, kas aizstāj vērtēšanas komisiju locekļus uz noteiktu laiku;
1.1.4. apstiprina projektu vērtētājus;
1.1.5. izvērtē projekta atbilstību attiecīgajā kārtā izsludinātajai rīcībai, kurā iesniegts projekts;

1.1.6. lemj par finansējuma daļas pārcelšanu uz citu rīcību, kurā projektu iesniegumi ir iesniegti par lielāku summu nekā pieejamais atbalsta apmērs, vai atlikušā finansējuma daļu pārceļ uz nākamo projektu iesniegumu pieņemšanas kārtu;

1.1.7. piedalās LEADER projektu uzraudzībā;
1.1.8. apstiprina stratēģijas administratīvo vadītāju;
1.1.9. ja valdes loceklim ir interešu konflikts vai citi iemesli, kas traucē izdot administratīvo aktu, apstiprina personu no Padomes vidus, izņemot Padomes priekšsēdētāju, kas izdos administratīvo aktu paraksttiesīgās personas vietā, bet ar paraksttiesīgās personas pilnvaru;
1.1.10. ja Padomes priekšsēdētājam ir interešu konflikts vai citi iemesli, kas traucē izdot administratīvo aktu, apstiprina personu no sava vidus, kas izdos administratīvo aktu viņa vietā; 

1.1.11. katrs Padomes loceklis var aizstāt Fonda paraksttiesīgo personu uz tās pilnvaras pamata. 
1.2. Fonda padomes sastāvā ir publisko vai privāto vietējo sociālekonomisko interešu pārstāvji.  Ir iekļauti pārstāvji, kas pārstāv lauksaimnieku, lauku sieviešu un jauniešu intereses.

1.3. Padomes lēmumu pieņemšanu nekontrolē atsevišķas interešu grupas. 
1.4. Vērtēšanas komisija: 

1.4.1. apstiprina Padomes vērtējumu par projekta atbilstību attiecīgajā kārtā izsludinātajai rīcībai, kurā iesniegts projekts;

1.4.2. apstiprina projektu vērtēšanas rezultātu; 

1.4.3. savu lēmumu par projektu atbilstību vietējās attīstības stratēģijai komisijas loceklis var pieņemt rakstiskas procedūras veidā. Lēmumu paraksta ar drošu elektronisko parakstu un apliecina ar laika zīmogu Elektronisko dokumentu likumā noteiktajā kārtībā, un nosūta uz e-pastu, kas tiek izmantots korespondencei attiecīgās kārtas vērtēšanā;
1.4.3.1. lēmumā norādītais datums ir lēmuma pieņemšanas datums;
1.4.4. lēmums tiek protokolēts;
1.4.5. komisijā locekļu skaits nav noteikts;

1.4.6. tā ir lemttiesīga, ja tās sanāksmē piedalās vairāk kā puse no komisijas dalībnieku skaita; 

1.4.7. lēmumu pieņemšanu nekontrolē atsevišķas interešu grupas.

1.5. Vērtēšanas komisijas sastāvā ir Padomes priekšsēdētājs, kas ir arī komisijas vadītājs: 

1.5.1. kam ir izšķirošā balss strīdīgos lēmumos;

1.5.2. pieņem lēmumu, kā izskata apstrīdētos lēmumus par projekta iesnieguma atbilstību Stratēģijai un izdod administratīvo aktu par pārskatīto projekta vērtēšanas rezultātu; 
1.5.3. neaizstāj valdes locekļa tiesības izdot administratīvo aktu.

1.6. Fonda valde: 
1.6.1. Fonda valdes loceklis izdod administratīvo aktu par projekta vērtēšanas rezultātu;
1.6.2. vajadzības gadījumā pilnvaro kādu no Padomes locekļiem aizstāt paraksttiesīgo personu administratīvo aktu izdošanā. Pilnvaru izdod uz Padomes lēmuma pamata;
1.6.3. bez saskaņošanas ar Padomi MNF vārdā apstiprina pretendenta iesniegtās izmaiņas projekta īstenošanas un uzraudzības laikā:

1.6.3.1. ja mainās projektā norādītās iegādes – pamatlīdzeklis pret augstvērtīgāku pamatlīdzekli, nemainot pamatfunkciju;

1.6.3.2. ja tiek mainīta projekta īstenošanas vieta (adrese);

1.6.4. par veiktajām izmaiņām ziņo nākamajā padomes sēdē;
1.6.5. stratēģijas darbības nodrošināšanas un teritorijas aktivizēšanas ietvaros deleģē MNF pārstāvjus un potenciālos projektu iesniedzējus dalībai mācībās, semināros, sanāksmēs un citos pasākumos.

1.7. Projektu vērtētāji: 

1.7.1. Projektu vērtētāji ir SVVA stratēģijas padomes locekļi un, ja tas ir vajadzīgs, pieaicināti eksperti no MNF teritorijas;
1.7.2. Vērtētājs vērtējumu (atzinumu) par projektu atbilstību vietējās attīstības stratēģijai var iesniegt rakstiskas procedūras veidā. Atzinumu paraksta ar drošu elektronisko parakstu un apliecina ar laika zīmogu Elektronisko dokumentu likumā noteiktajā kārtībā. Nosūta uz  e-pastu, kas tiek izmantots korespondencei attiecīgās kārtas vērtēšanā.
1.8. SVVA stratēģijas administratīvais vadītājs veic pienākumus, kas saistīti ar SVVA stratēģijas īstenošanu.
1.9. Pretendents – LEADER projekta iesniedzējs.

2. KONKURSA SAGATAVOŠANA UN IZSLUDINĀŠANA
2.1. Atbilstoši Rīcību plānam attīstības stratēģijas administratīvais vadītājs (turpmāk tekstā „administratīvais vadītājs”) plāno un izsludina projektu konkursus. 

2.2. Vienā konkursā var apgūt vairākas rīcības.

2.3. Fonds saskaņo ar Lauku atbalsta dienestu (LAD) un ne vēlāk kā mēnesi pirms kārtas atvēršanas vietējā laikrakstā „Stars” un Fonda mājaslapā www.mnf.lv publicē informāciju par projektu iesniegumu pieņemšanas uzsākšanu.
3. VĒRTĒŠANA
3.1. LEADER projektu izvērtēšanai Fonda padome apstiprina projektu vērtētājus:
3.1.1. katrai LEADER kārtai apstiprina savu vērtēju sastāvu. Ja projektu iesniegumu pieņemšanas kārta tiek izsludināta ilgāk kā 30 dienas, tad, noslēdzoties katram atsevišķam kārtas mēnesim (pirms katra atsevišķā mēneša vērtēšanas), tiek apstiprināti jauni projektu vērtētāji;
3.1.2. LEADER kārtas ietvaros var būt vairākas vērtētāju grupas – katrai izsludinātajai rīcībai sava;
3.1.3. administratīvais vadītājs un citi Fonda darbinieki, kas saistīti ar VAS ieviešanu, netiek apstiprināti kā vērtētāji un nepiedalās vērtēšanā.

3.2. Sēdē, kurā izskata iesniegtos projektus, Fonda padome vērtē projekta atbilstību izsludinātajai rīcībai, kurā projekts ir iesniegts (informācija par atbilstību publicēta LAD un MNF mājas lapā attiecīgās kārtas sludinājumā):
3.2.1. ja projekts neatbilst rīcībai, stratēģijai, Ministru kabineta noteikumiem, kas nosaka LEADER atbalsta piešķiršanas kārtību,  to noraida un tālāk nevērtē;
3.2.2. projektus, kas iesniegti neatbilstošā rīcībā, pārceļ uz atbilstošo rīcību;

3.2.3. ja projektam atbilstoša rīcība kārtā nav izsludināta, projektu atzīst par neatbilstošu un tālāk nevērtē. 

3.3. Tālākā projektus izvērtēšana ar vērtēšanas kritērijiem: 

3.3.1. vērtētāji vērtē ar kvalitatīviem kritērijiem; 

3.3.2. administratīvos un specifiskos kritērijus apkopo stratēģijas administratīvie darbinieki;
3.3.3. administratīvie darbinieki var veikt informatīvas piezīmes par faktiem no MNF vai citām datu bāzēm, kas vajadzīgs projekta izvērtēšanai vai parāda projekta neatbilstību stratēģijai vai MK noteikumiem.
3.4. Projekts tiek vērtēts un pēc pārsūdzības pārvērtē atbilstoši informācijai, kas iesniegta attiecīgās kārtas projektu iesniegumu iesniegšanas termiņā, kas norādīts kārtas sludinājumā.

3.5. Projekta laikā pretendentam var prasīt precizēt pretendenta sasniedzamos saimnieciskās darbības rādītājus, ja pretendents projekta pieteikumā norādījis vairāk kā vienu rādītāju. Citi precizējumi netiek prasīti.
3.6. Projekta iesnieguma vērtēšana ir notikusi, ja to ir izvērtējuši vismaz 5 vērtētāji.

3.7. Fondā iesniegto projekta iesniegumu katrs vērtētājs izvērtē individuāli. Projektu iesniegumus un vērtēšanas kritēriju lapas, drukātā vai elektroniskā veidā, vērtētājiem izvērtēšanai iesniedz MNF darbinieki. 
3.8. Fonda Padomes sēdē apstiprina:

3.8.1. līdz kuram datumam vērtētāji izvērtē projektu iesniegumus un iesniedz administratīvajam vadītājam; 

3.8.2. datumu, kad sasauc Vērtēšanas komisijas sēdi projektu vērtējuma apstiprināšanai.
3.9. MNF darbinieki apkopo vērtētāju vērtējumus, veic vidējo punktu aprēķinu un izveido projektu sarakstu, sarindojot projektus pēc iegūto punktu skaita dilstošā secībā.
3.10. Ja divi vai vairāki projekti ir ieguvuši vienādu punktu skaitu, tos izvērtē ar specifiskajiem kritērijiem. Piešķirto vērtību izsaka ar otro skaitli aiz komata. To veic administratīvais vadītājs un atjauno projektu rindojumu projektu sarakstā.
3.11. Lēmumu par projekta atbilstību attīstības stratēģijai apstiprina Vērtēšanas komisijas sēdē.

3.11.1. komisija ir lemttiesīga, ja sēdē piedalās vai lēmumu pieņem vairāk kā puse dalībnieku;

3.11.2. Vērtēšanas komisijas dalībnieks nepiedalās lēmumu pieņemšanā rīcībā, kurā ir interešu konflikts;

3.11.3. komisijai ir tiesības izmainīt vērtējumu, pamatojot viedokli.

3.12. Projektu konkursu vērtējumu apstiprināšanas sēdes ir slēgtas.

3.13. Komisija pieņem lēmumus, atklāti balsojot. Ja balsu skaits sadalās vienādi, izšķirošā ir Padomes priekšsēdētāja balss.
3.14. Saskaņoto protokolu paraksta nākamajā Padomes vai vērtēšanas komisijas sēdē.

3.15. Valde, atbilstoši Vērtēšanas komisijas lēmumam, izdod:
3.16. Lēmumu ar pozitīvu atzinumu – atbilst vietējās attīstības stratēģijai;
3.17. Lēmumu ar negatīvu atzinumu – projekts noraidīts, piešķirtais punktu skaits publiskā finansējuma saņemšanai kārtā nav pietiekams;

3.18. Lēmumu ar negatīvu atzinumu – projekts noraidīts, nav iegūts minimālais punktu skaits atbilstoši vērtēšanas kritērijiem;

3.19. Lēmumu ar negatīvu atzinumu – projekts noraidīts, neatbilst vietējās attīstības stratēģijai.

3.20. Parakstītie sēžu protokoli, projektu konkursu nolikums un citi darba dokumenti glabājas Fondā.

4. LĒMUMU APSTRĪDĒŠANA
4.1. Pretendents vērtējuma lēmumu var apstrīdēt mēneša laikā pēc tā stāšanās spēkā, iesniedzot Padomes priekšsēdētājam sūdzību papīra formā vai elektroniskas procedūras veidā. 
4.1.1. Lēmumu paraksta ar drošu elektronisko parakstu un  apliecina ar laika zīmogu Elektronisko dokumentu likumā noteiktajā kārtībā, un nosūta uz e-pastu, kas norādīts MNF izdotajā lēmumā, vai iesniedz LAD EPS pie attiecīgā projekta.
4.2. Padomes priekšsēdētājs vada projekta pārvērtēšanu:
4.2.1. lemj par pārvērtēšanas kārtību;

4.2.2. nosaka termiņu, kādā projekts jāpārvērtē;

4.2.3. Padomes priekšsēdētājs izdod lēmumu par projekta vērtējumu.  Lēmumu Padomes priekšsēdētājs var pieņemt viens pats vai to pieņem Vērtēšanas komisija. Ja Vērtēšanas komisijas dalībniekiem ir interešu konflikts, ar vienpersonīgu Padomes priekšsēdētāja lēmumu uz laiku tiek iecelts/-i aizvietotājs/-i no Padomes dalībnieku vidus.

4.3. Projekta pārvērtēšanai izmanto to pašu informāciju un dokumentus, kas tika izmantoti, projektu vērtējot pirmo reizi.

4.4. Ja Padomes priekšsēdētājam ir interešu konflikts vai citi apstākļi, kuru dēļ viņš nevar veikt pārvērtēšanu, Padome apstiprina personu, kas veic attiecīgā projektu iesnieguma pārvērtēšanu.

4.4.1. Ja nepieciešams, šajā gadījumā Padome apstiprina Vērtēšanas komisijas sastāvu.

4.5. Padomes priekšsēdētāja izdoto lēmumu Fonds nosūta pretendentam.

4.6. Lēmums glabājas pie attiecīgās kārtas dokumentiem.

5. INTEREŠU KONFLIKTA NOVĒRTĒŠANA

5.1. Pirms katras LEADER projektu iesniegumu vērtēšanas vērtēšanā iesaistītie Padomes locekļi paraksta interešu deklarāciju, rakstiski apstiprinot, ka interešu konflikts nepastāv vai pastāv.
5.2. Interešu deklarācija nosaka, ka interešu konflikta gadījumā dalībnieks par to informē Fondu;
5.2.1. pieaicinātie vērtētāji arī apstiprina, ka, vērtējot attiecīgo rīcību, interešu konflikta nav.
5.3. Personas, kam ir interešu konflikts kādā no vērtējamajām rīcībām: 
5.3.1. nepiedalās attiecīgās rīcības izvērtēšanā;

5.3.2. nepiedalās attiecīgās rīcības rezultātu apspriešanā un apstiprināšanā;
5.3.3. nepiedalās attiecīgā projekta uzraudzībā.

7.4. Elektroniski parakstītas interešu deklarācijas:

7.4.1.
deklarācijā norādītais datums ir datums, ar kuru deklarē interešu konfliktu;

7.4.2.
elektroniski parakstītā deklarācijā redzama tā daļa, ar kuru deklarē interešu konfliktu – A. “nav konflikts” vai B. “ir konflikts”.

7.5. Interešu deklarāciju reģistrs glabājas pie attiecīgās kārtas dokumentiem.

6. PROJEKTU UZRAUDZĪBA
6.1. Lauku atbalsta dienestā apstiprināto projektu uzraudzību veic Fonda padomes dalībnieki,  SVVA stratēģijas administratīvais vadītājs vai MNF darbinieki.
6.2. Projektu pārbauda dabā. Iepazīstas un kontrolē projekta ieviešanas atbilstību MNF stratēģijai, projekta ieviešanas rezultātā izveidotās aktivitātes, to pieejamību vietējiem iedzīvotājiem.
6.2.1. projektu pārbauda vismaz vienu reizi;
6.2.2. vajadzības gadījumā uzraudzību var veikt projekt vērtēšanas laikā.

6.3. Par projekta uzraudzību administratīvais vadītājs vienojas ar Fonda padomes dalībniekiem. Nākamajā Padomes sēdē par to sniedz ziņojumu. 
6.3.1. uzraudzību var veikt projekta administratīvais vadītājs viens pats.

6.4. Izbraukuma rezultāti. Izbraukuma laikā tiek apkopots ziņojums un veikta fotofiksācija. 
6.5. Ziņojumi glabājas Fondā. LAD EPS sistēmā tiek iesniegta uzraudzību apliecinoša ziņojuma forma.
Nodibinājuma „Madona novada fonds” 

